הנדון: הסכם לאירוע

האירוע יתקיים ביום חמישי 12.6.25 החל מהשעה 18:00 עד השעה 23:00 כמות אורחים: **עד 100 מוזמנים**.

1. מועד התארגנות ביום האירוע החל מהשעה 12:00 בבוקר להתחיל הקמות שקטות.

2. ניתן להתקין רשתות צל וציוד אחר בתאום אתנו במגבלות אירועים נוספים במקום.

3. פינוי הציוד עד למחרת בשעה 8:00 בבוקר(במידה ולא מתקיים אירוע למחרת) ובכל מקרה ניתן להשאיר ציוד בנקודת ריכוז באישור עצמון (באזור הכניסה למתחם צמוד לגדר מימין).

4. השטח החקלאי (מאחורי הכרם) ישמש לחניה ומעבר האורחים דרך הכרם - מרחק הליכה כ – 150מ'. חובה לדאוג למכוון שיעמוד בתחילת האירוע בכביש הגישה הראשי. כמו כן יש להעביר לכל האורחים קישור של מיקום החניה בשטח. ניתן לחנות גם בחניה במתחם היקב. **אין לחנות ברחובות המושב**.ידוע לשוכר כי קיימת מגבלה של כמות רכבים בשטח החניה**.** 5. בצמוד לאזור הדולבים תושמע מוסיקת ריקודים ותהיה רחבת ריקודים **המוסיקה בווליום המותר להשמיע בהתאם לחוק ,הרמקולים יופנו לכיוון כנות.**

6. באחריות השוכר לניקיון השטח של החניה ואזור רחבת הבטון שגודלה כ – 6 מ' על 13 מ'.7. החניה בשביל המרכזי. 8. מוסיקת רקע במהלך כל האירוע עד השעה 23:00 במתחם הכללי. 9. אין להשתמש בקונפטי וכדומה.(לכלוכים קטנים). 10. יש לתאם עומסי חשמל **ולדאוג לגנרטור גיבוי**. במתחם 6 שקעים של A16. 11. יש להחזיר את המקום לקדמותו מבחינת ריהוט (חביות, שולחנות, ריהוט גן) פינוי האשפה לשלושה מכלים ירוקים, מעבר לכך ע"י המפיק בסיום האירוע. 12. עלות השכרת מתחם היקב 12,000 ₪ כולל מע"מ. תשלום מקדמה בסך 20% מסך עלות ההשכרה המהווים מקדמה לשיריון התאריך ודמי ביטול 2,400 ₪. יתרת התשלום 9,600 ₪ לתשלום עד יום רביעי 11.6.25.

13. אחריות ההפקה לדאוג לרכז את כל אישורי קיום הביטוח של כלל ספקי האירוע ולשלוח במרוכז עד שבועיים לפני האירוע ( קייטרינג כולל צד ג' הרעלה בגוף זר, בר, השכרת ציוד, עיצוב, הגברה, די ג'יי, צלם וכו' ).

14. קיים ציוד אלטנרטיבי ששייך למתחם, 2 תאי שירותים (יתקבלו נקיים ביום חמישי בשעה 12:00 ומרגע זה ואילך האחריות על המפיק/לקוח), מרכז המבקרים כולל תמי4 (לא ישמש כמטבח/ מחסן) מרכז המבקרים יכול לשמש כחדר התארגנות לחתן ולכלה. כל הפריטים שיזוזו ע"י המפיק יוחזרו למקומם המדויק בסיום האירוע. (מומלץ לצלם לפני).

15.מוסכם בין הצדדים כי במקרה של ביטול האירוע עקב פגיעה של כוח עליון (לרבות שריפה, מלחמה, ביטול האירוע מטעם הרשויות) אשר ימנע את קיום האירוע בתאריך האמור, יתאמו הצדדים מועד חלופי. מועד חלופי יקבע עד שלושה חודשים ממועד האירוע המקורי. 16. השוכר יהיה אחראי לכל נזק, אובדן, קלקול או השחתה שיגרמו למושכר בתקופת השכירות, או לגופו של אדם או לרכוש כלשהו, בין אם נגרם הנזק כאמור באשמתו, רשלנותו או חוסר זהירותו של השוכר, ובין אם לאו הרי שהשוכר יהיה אחראי לתיקון נזק שיגרם למושכר כתוצאה גם של גורמים שאינם באחריות השוכר. מובהר כי אין המדובר בנזקים העשויים להגרם מכוח עליון או גורמים שאינם בשליטת השוכר. 17. צ'ק ביטחון על סך 2,500 ₪ על החזרת המקום לקדמותו נקי ומסודר. 18. יינתנו 5 בקבוקי יין (רוזה / וורדי ) כחלק מהעסקה. 19. ניתן לרכוש מיינות היקב ב 10% הנחה מהמחירון. **לא ניתן** **להביא יינות מיקב אחר**. היקב נמצא במושב חקלאי פעיל.

שם הלקוח: \_\_\_\_\_\_\_\_\_\_\_\_\_\_\_\_ת.ז.\_\_\_\_\_\_\_\_\_\_\_\_ חתימה\_\_\_\_\_\_\_\_\_\_ תאריך\_\_\_\_\_\_\_

בברכה, עצמון ושרית – יקב חיטים